叔達及第書走筆答之
作者：陳藻
朝代：宋

paragraphs: 君在臨安落第時，我從融水寄君詩。
君歸莆陽爲薦首，我到漁溪餞君酒。
龍飛唱第才俊多，健筆如君非甲科。
終然學問有知己，姓名不記今卑矣。
人靈世上如豺虎，我行厄運遭其侮。
白頭膠膝變須臾，一面那知深肺腑。
書報青山七月還，開書已覺開愁顔。
何時七月聽君話，話我年來路轉囏。